Ernstige geweldsongelukke neem toe in SA en wêreld | RSGplus
Gepubliseer op 02/09/2019. 17/02/2020
Suid-Afrika se traumachirurge tel onder die bestes ter wêreld, ongelukkig juis omdat ons hospitale se noodeenhede deur te veel traumagevalle oorweldig word. Wat presies is trauma? Wat is die grootste uitdagings, ook op die wêreldverhoog? Kan 'n mens met 'n rib deur die long so afgeblaas word soos Nurse Nettie se ramkat? ( Luister)
Marí Hudson gesels met prof. Elmin Steyn, hoof van chirurgie aan die Universiteit van Stellenbosch, en pas in Krakow, Pole, op die Internasionale Chirurgie Kongres verkies tot nuwe president van die Internasionale Vereniging vir traumachirurgie en waaksorg.
Dit blyk dat ernstige ongelukke, skietwonde, meswonde en terreur die voorkoms van ernstige trauma byna wêreldwyd verhoog. Werkloosheid, oorloë en die beweging en migrasie van mense uit Sirië en Afrika na Europa lei tot meer ernstige geweldso ongelukke in Europa, natuurrampe die wêreld oor en massa-skietvoorvalle in die VSA, maak die trauma las al groter.